Peale õiglase palga tuleb õpetaja töökoormust vähendada inimliku piirini - väsinud inimene on tige ja loomevõimetu. Õpetaja  nädalatundide arv ei tohi ületada 20-t ja eesti keele õpetajal 16-t, nii nagu see on ka näiteks Soomes. Sellest üksi ei piisa emotsionaalse ja vaimse energia taastamiseks - õpetaja tuleb iga seitsme aasta järel saata tasulisele loomingulisele puhkusele reisimiseks, enesetäiendamiseks, mõne raamatu kirjutamiseks või lihtsalt logelemiseks.